अपूर्वी चंदेला

अपूर्वी सिंह चंदेला ( ४ जानेवारी १९९३) ही एक भारतीय नेमबाज आहे.
 कुटुंब 
अपूर्वीचा जन्म जयपूरमधील चंदेल राजपूत कुटुंबात झाला.तिच्या वडिलांचे नाव कुलदीप सिंग चंदेला व आईचे नाव बिंदू राठोड. त्यांचे एक हॉटेल आहे.

 सुरुवातीचे जीवन 
अपूर्वी चंदेलाने अजमेरच्या मेयो कॉलेज गर्ल्स स्कूल व जयराम गायत्री देवी गर्ल्स स्कूल येथून शालेय शिक्षण व दिल्ली विद्यापीठातील येशू आणि मरीया काॅलेजात समाजशास्त्राचा अभ्यास केला.

 कारकीर्द 
२०१२ मध्ये चंदेलाने नवी दिल्लीतील राष्ट्रीय नेमबाजी स्पर्धेत १० मीटर रायफल स्पर्धेमध्ये सुवर्णपदक पटकावले. वरिष्ठ गटात तिने मिळवलेले हे पहिलेच  पदक होते.  २०१४ मध्ये हेग येथे इनशूट चॅम्पियनशिपमध्ये तिने चार पदके जिंकली होती. त्यात दोन वैयक्तिक आणि दोन सांघिक पदकांचा समावेश होता.

 २०१४ राष्ट्रकुल क्रीडा स्पर्धा 
तिने दहा मीटर एर रायफल स्पर्धेत भाग घेऊन ग्लासगो येथे २०१४ च्या राष्ट्रकुल क्रीडा स्पर्धेत सुवर्णपदक पटकावले. अंतिम सामन्यात तिने २०६.७ गुणांची कमाई करून स्पर्धेत नवीन विक्रम केला.

महिला १०  मीटर रायफल स्पर्धेत २००९ च्या रियो ऑलिंपिकसाठी पात्र ठरलेल्या चंदेलाने ५१  स्पर्धांमध्ये पात्रता फेरीत ३४  व्या स्थानावर झेप घेतली.

 २०१८ राष्ट्रकुल क्रीडा स्पर्धा 
गोल्ड कोस्ट येथे झालेल्या राष्ट्रकुल क्रीडा स्पर्धेत अपूर्वीने १० मीटर एर रायफल प्रकारात कांस्य पदक मिळवले.

२०१८ आशियाई खेळ 
इंडोनेशियात २०१८ साली झालेल्या आशियाई क्रीडा स्पर्धेत १० मीटर एर रायफलच्या मिश्र दुहेरीत अपूर्वीने रवी कुमारच्या साथीत कांस्य पदक मिळवले.

 २०१८ आयएसएसएफ  स्पर्धा 
सप्टेंबर २०१८ मध्ये दक्षिण कोरियातील चांग्वोन येथे झालेल्या स्पर्धेत १० मीटर एर रायफलच्या स्पर्धेत चौथे स्थान मिळवून अपूर्वीने २०२० साली टोकियोमध्ये भरणाऱ्या  ऑलिम्पिक  स्पर्धेसाठी कोटा मिळवला.

 २०१९ आयएसएसएफ  स्पर्धा 
फेब्रुवारी २०१९ मध्ये नवी दिल्ली यथील डॉ.कर्णी सिंग शूटींग रेंजमध्ये झालेल्या स्पर्धेत १० मीटर एर रायफलच्या स्पर्धेत अपूर्वीने विश्व विक्रमासह सुवर्णपदक मिळवले. तिने २५२.९ गुण मिळवले.
 अ.क्र.  कार्यक्रम  स्पर्धा  वर्ष  स्थळ  पदक  १  १० मी एर रायफल  ISSF वर्ल्ड कप  २०१५  चांग्वोन  ३  २  १० मी एर रायफल  ISSF वर्ल्ड कप फायनल  २०१५  म्यूनिच  ३ ३ १० मी एर रायफल मिश्र संघ २०१८ आशियाई खेळ२०१८ इंडोनेशिया कांस्य४१० मी एर रायफल आयएसएसएफ विश्वचषक २०१९ २०१९ भारत सुवर्ण

संदर्भ

वर्ग:२३ व २४ जुलै २०१८ - पाबळ कार्यशाळेतील लेख
वर्ग:भारतीय नेमबाज
वर्ग:२०१४ आशियाई खेळातील पदक विजेते
वर्ग:२०१८ आशियाई खेळातील पदक विजेते
वर्ग:इ.स. १९९३ मधील जन्म